Ho feta moo, Bibele e na le mabitso a batho ba bangata ba khopo; e boetse e na le mehlala ea batho ba bangata ba tšepahalang ba sa boleloang ka mabitso. Ka mohlala, lebitso la mosali oa pele, e leng Eva, le tsebahala haholo. Leha ho le joalo, ka lebaka la boithati ba hae le ho se mamele, o ile a kenya letsoho hore Adama a etse sebe, se ileng sa hlahisetsa batho bohle litholoana tse bosula. (Baroma 5:12) Ho fapana le moo, ha ho na moo Mangolo a bolelang lebitso la mosali oa Noe, empa re hlolloa ke boitelo ba hae, moea oa ho mamela oo a ileng a o bontša ha a ne a tšehetsa monna oa hae mosebetsing oa bohlokoa. Ho hlakile hore taba ea hore ebe ha aa boleloa ka lebitso ha e bontše hore e ne e se motho oa bohlokoa kapa hore Jehova o ne a sa mo amohele.